ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী আবাস যোজনা – শহরাঞ্চল কর্মসূচির আওতায় ৩ লক্ষ ৬১ হাজার গৃহ নির্মাণের প্রস্তাব অনুমোদিত
আবাসন ও শহরাঞ্চল বিষয়ক মন্ত্রকের সচিব কেন্দ্রীয় মঞ্জুরি ও নজরদারি কমিটির ৫৬তম বৈঠকে পৌরোহিত্য করেছেন
নয়াদিল্লি, ২৪ নভেম্বর, ২০২১
কেন্দ্রীয় আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্রের পৌরোহিত্যে গতকাল নতুন দিল্লিতে প্রধানমন্ত্রী আবাস যোজনার কেন্দ্রীয় মঞ্জুরি ও নজরদারি কমিটির ৫৬তম বৈঠক অনুষ্ঠিত হয়। বৈঠকে যোজনার আওতায় ১৭টি রাজ্য/কেন্দ্রশাসিত অঞ্চলে ৩ লক্ষ ৬১ হাজার গৃহ নির্মাণের প্রস্তাব অনুমোদিত হয়েছে।
বৈঠকে পৌরোহিত্য করে শ্রী মিশ্র আবাস যোজনার আওতায় গৃহ নির্মাণ সম্পর্কিত রাজ্য/কেন্দ্রশাসিত অঞ্চলগুলির বিভিন্ন বিষয় খতিয়ে দেখেন। তিনি কোনও রকম বিলম্ব ছাড়াই যাবতীয় বিষয়ের সমাধানে রাজ্য/কেন্দ্রশাসিত অঞ্চলগুলিকে উদ্যোগী হতে বলেন, যাতে গৃহ নির্মাণের কাজ ত্বরান্বিত করা যায়।
প্রধানমন্ত্রী আবাস যোজনা – শহরাঞ্চল কর্মসূচির আওতায় গৃহ নির্মাণের কাজ বিভিন্ন পর্যায়ে রয়েছে। গতকালের বৈঠকে ৩ লক্ষ ৬১ হাজার গৃহ নির্মাণের প্রস্তাব অনুমোদিত হওয়ায় কর্মসূচির আওতায় মোট গৃহের সংখ্যা বেড়ে হ’ল ১ কোটি ১৪ লক্ষ। এর মধ্যে ৮৯ লক্ষেরও বেশি গৃহে গৃহ নির্মাণের কাজ চলছে। এছাড়াও, ৫২ লক্ষ ৫০ হাজার গৃহ নির্মাণের কাজ শেষ হওয়ার পর তা সুফলভোগীদের হাতে তুলে দেওয়া হয়েছে। এই কর্মসূচি খাতে খরচের পরিমাণ ৭ লক্ষ ৫২ হাজার কোটি টাকা। এর মধ্যে কেন্দ্রীয় সহায়তার পরিমাণ ১ লক্ষ ৮৫ হাজার কোটি টাকা। ইতিমধ্যেই কর্মসূচির আওতায় গৃহ নির্মাণে ১ লক্ষ ১৩ হাজার কোটি টাকার তহবিল মঞ্জুর করা হয়েছে। মঞ্জুরি ও নজরদারি কমিটির এই বৈঠকে ১৪টি রাজ্য/কেন্দ্রশাসিত অঞ্চলে কর্মসূচির সংস্কারের প্রস্তাবও অনুমোদিত হয়েছে।
মন্ত্রকের সচিব গৃহ নির্মাণের কাজ ত্বরান্বিত করার ওপর জোর দিয়ে ধার্য সময়সীমার মধ্যে কাজ শেষ করার কথা বলেন, যাতে ২০২২ সালের মধ্যে সকলের জন্য গৃহের লক্ষ্য পূরণ করা যায়। বৈঠকে সচিব একটি ই-ফিনান্স মডিউলের সূচনা করেন। এই মডিউলটি প্রধানমন্ত্রী আবাস যোজনা – শহরাঞ্চল কর্মসূচির অন্য সমস্ত মডিউলকে একত্রিত করবে।
বৈঠকে তেলেঙ্গানা ও তামিলনাডুতে সুলভ ভাড়ায় আবাসন কমপ্লেক্স কর্মসূচির দ্বিতীয় মডেল অনুমোদিত হয়েছে। দ্বিতীয় মডেলে এই দুই রাজ্যে ১৯ হাজার ৫৩৫টি আবাসন কমপ্লেক্স তৈরি করা হবে। সরকারি-বেসরকারি সংস্থাগুলির খালি জমিতে এই আবাসনগুলি গড়ে তোলা হবে।
CG/BD/SB
(Visitor Counter : 112
জাহাজচলাচলমন্ত্রক
শ্রী সর্বানন্দ সোনওয়াল পিএম গতিশক্তি ন্যাশনাল প্ল্যানের আওতায় বড় বড় বন্দর ও জলপথগুলির সহজে ব্যবসা করার জন্য গৃহীত বিভিন্ন পদক্ষেপ ও প্রযুক্তির মাধ্যমে পরিচালনগত দক্ষতা বৃদ্ধির বিষয়টি পর্যালোচনা করেছেন
নতুন দিল্লি, ০৯ ফেব্রুয়ারি, ২০২২
কেন্দ্রীয় বন্দর, জাহাজ চলাচল ও জলপথ মন্ত্রী শ্রী সর্বানন্দ সোনওয়াল পিএম গতিশক্তি ন্যাশনাল প্ল্যানের আওতায় বিভিন্ন বন্দরে সহজে বাণিজ্য করার জন্য গৃহীত পদক্ষেপ ও প্রযুক্তির মাধ্যমে পরিচালনগত দক্ষতা বৃদ্ধির বিষয় নিয়ে পর্যালোচনা বৈঠক করেছেন। বৈঠকে দপ্তরের প্রতিমন্ত্রী শ্রী শান্তনু ঠাকুর, সব বড় বড় বন্দরগুলির চেয়ারম্যান, ভারতের অভ্যন্তরীণ জলপথ কর্তৃপক্ষের প্রতিনিধিরা ছাড়াও মন্ত্রকের উচ্চ পদস্থ আধিকারিকেরা উপস্থিত ছিলেন।
উচ্চাকাঙ্খী পিএম গতিশক্তি ন্যাশনাল প্ল্যানের মাধ্যমে দেশের উন্নয়নে বড় বড় বন্দরগুলি কি ভূমিকা নেবে বৈঠকে তা নিয়ে আলোচনা হয়েছে। এইসব বন্দরে আন্তর্জাতিক মানের পরিকাঠামো গড়ে তোলা হবে। সড়ক, রেল পথ, বিমানবন্দর, বন্দর, গণ পরিবহণ, জল পথ ও পণ্য পরিবহণ – উন্নয়নের এই সাতটি চালিকা শক্তি পিএম গতিশক্তিকে চালনা করবে। একাজে বন্দর, জাহাজ চলাচল ও জল পথ মন্ত্রক গুরুত্বপূর্ণ ভূমিকা পালন করবে। দেশজুড়ে নিরবচ্ছিন্ন যোগাযোগ ব্যবস্থা গড়ে তোলা, আর্থিক বিকাশ নিশ্চিত করা এবং নাগরিকদের সুপ্রশাসন নিশ্চিত করার জন্য প্রধানমন্ত্রী শ্রী নরেন্দ্র মোদী এই মাস্টার প্ল্যানের সূচনা করেছেন। আজকের বৈঠকে গ্রেটার নিকোবরে এক জাহাজ থেকে অন্য জাহাজে পণ্য ওঠানো-নামানোর জন্য প্রয়োজনীয় পরিকাঠামো গড়ে তোলার বিষয় নিয়েও আলোচনা হয়েছে।
শ্রী সোনওয়াল বলেন, বিভিন্ন বন্দরগুলির যৌথ ও সুসংহত উদ্যোগের মাধ্যমে দেশজুড়ে উন্নয়নমূলক কাজে গতি আসবে। সাধারণ মানুষ বিশেষত কৃষক ও মৎস্যজীবী সম্প্রদায়ের পিএম গতিশক্তি প্রকল্প থেকে উপকৃত হবেন, যার ফলে, দেশের অর্থনীতি শক্তিশালী হবে। শ্রী সোনওয়াল এই প্রসঙ্গে তার সম্প্রতি পাটনা সফরের কথা উল্লেখ করেন। তিনি বলেন, ভারতের অভ্যন্তরীণ জল পথ পরিবহণ ব্যবস্থাপনার মধ্য দিয়ে নদী ও সাগরের সহযোগিতায় আমরা এগিয়ে যাবো। তিনি গঙ্গাকে মাতা ও ব্রহ্মপুত্রকে পিতা হিসেবে উল্লেখ করেন। আত্মনির্ভর ভারত অভিযান ও দক্ষতা বিকাশ কর্মসূচির উপর গুরুত্ব দিয়ে তিনি দেশের যুব শক্তি যাতে উপকৃত হয় তার জন্য আধিকারিকদের নির্দেশ দিয়েছেন।
দপ্তরের প্রতিমন্ত্রী শ্রী শান্তনু ঠাকুর বলেন, বন্দর, জাহাজ চলাচল ও জল পথ মন্ত্রক পিএম গতিশক্তির বাস্তবায়নে অঙ্গীকারবদ্ধ। আজকের বৈঠকে সে বিষয়ে আরও একধাপ এগোনো নিশ্চিত করা হলো।
মন্ত্রকের সচিব ডঃ সঞ্জীব রঞ্জন বহুস্তরীয় যোগাযোগ ব্যবস্থার কথা উল্লেখ করেন। পিএম গতিশক্তি, স্মার্ট ও পরিবেশবান্ধব বন্দর এবং ২০৩০-এর মেরিটাইম ইন্ডিয়া ভিশনের মাধ্যমে উন্নয়নের সাতটি স্তম্ভের কথা তিনি উল্লেখ করেন। পর্যালোচনা বৈঠকে পিএম গতিশক্তির বিভিন্ন উদ্যোগ নিয়ে মত বিনিময়ের পাশাপাশি ভেহিকেল স্ক্র্যাপিং নীতি নিয়ে আলোচনা হয়েছে। বিভিন্ন বন্দরের চেয়ারম্যানরা সংশ্লিষ্ট বন্দরগুলির নানা প্রকল্পের কাজ দ্রুত শেষ করা ও ভবিষ্যতের চাহিদা অনুযায়ী প্রকল্প তৈরি করার বিষয়ে আলোচনা করেছেন। দেশের অর্থনীতির বিকাশ নিশ্চিত করতে এবং আরও বেশি মানুষ যাতে এর সুফল পান তার জন্য শ্রী সোনওয়ালের পথ দেখানো অনুসরণ করে তাঁরা চলবেন বলে মন্ত্রকের উচ্চ পদস্থ আধিকারিকরা জানিয়েছেন।
CG/CB/SKD/
(Visitor Counter : 71
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম ও প্রাকৃতিক গ্যাস মন্ত্রক গুয়াহাটিতে ২৪শে সেপ্টেম্বর শিল্প ও বাণিজ্য জগতে শীর্ষস্থানীয় নেতৃবৃন্দের সঙ্গে মতবিনিময়ের জন্য একটি সম্মেলনের আয়োজন করেছে
নয়াদিল্লী, ২৩ সেপ্টেম্বর, ২০২১
ভারতে তেল ও গ্যাস ক্ষেত্রের বিকাশ হচ্ছে। বিকাশশীল অর্থনীতির কারণে দেশে গ্যাস ও তেলের চাহিদা ক্রমশ বাড়ছে। চাহিদা পূরণে পেট্রোলিয়াম ও প্রাকৃতিক গ্যাস মন্ত্রক সম্প্রতি গ্যাস ও তেলের উৎপাদন বৃদ্ধি করতে নানা উদ্যোগ গ্রহণ করেছে। এর জন্য বিভিন্ন ধরণের সংস্কারমূলক ব্যবস্থা কার্যকর করা হচ্ছে।
এই উদ্দেশ্যে পেট্রোলিয়াম ও প্রাকৃতিক গ্যাস মন্ত্রক গুয়াহাটিতে ২৪ সেপ্টেম্বর শিল্প ও বাণিজ্য জগতে শীর্ষস্থানীয় নেতৃবৃন্দের সঙ্গে মতবিনিময়ের জন্য একটি সম্মেলনের আয়োজন করেছে। সম্মেলনের মূল বিষয় ‘উত্তর পূর্বাঞ্চলে পেট্রোলিয়াম ও জ্বালানী ক্ষেত্রে বিনিয়োগের সুযোগ’।
অনুষ্ঠানে পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী, দপ্তরের প্রতিমন্ত্রী শ্রী রামেশ্বর তেলী, আসামের মুখ্যমন্ত্রী ডাঃ হিমন্ত বিশ্বশর্মা, অরুণাচলপ্রদেশ, মণিপুর, মিজোরাম, নাগাল্যান্ড ও সিকিমের মন্ত্রীরা উপস্থিত থাকবেন। এছাড়াও পেট্রোলিয়াম ও জ্বালানী ক্ষেত্রে নীতি-নির্ধারকরা, বিভিন্ন সংস্থার প্রতিনিধি, শিক্ষা জগতের বিশিষ্টজন এবং শিল্প জগতের কর্ণধাররা এখানে অংশ নেবেন।
ভারতকে আত্মনির্ভর করে তোলার জন্য উত্তর পূর্বাঞ্চলের তেল ও গ্যাস ক্ষেত্রে কৌশলগত গুরুত্ব অপরিসীম। এই অঞ্চলের গ্যাস ও তেল উত্তোলনের জন্য বিভিন্ন উদ্যোগ নেওয়া হয়েছে। উত্তর পূর্বাঞ্চলের জন্য ২০৩০ সালে হাইড্রো কার্বন নীতি বাস্তবায়নের অঙ্গ হিসেবে এই সম্মেলনের আয়োজন করা হয়েছে। এই নীতি বাস্তবায়িত হলে সমগ্র উত্তর পূর্বাঞ্চলে উন্নয়ন ত্বরান্বিত হবে, যুব সম্প্রদায়ের মধ্যে নতুন নতুন কাজের সুযোগ তৈরি হবে এবং ভবিষ্যতে স্থিতিশীল জ্বালানীর ব্যবহার নিশ্চিত হবে।
CG/CB/NS
(Visitor Counter : 95
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী মি. স্কট মরিসন ভারত – অস্ট্রেলিয়া দ্বিতীয় ভার্চুয়াল শীর্ষ সম্মেলনে অংশগ্রহণ করেছেন
নতুন দিল্লি, ২১শে মার্চ, ২০২২
প্রধানমন্ত্রী শ্রী নরেন্দ্র মোদী এবং অস্ট্রেলিয়ার প্রধানমন্ত্রী মি. স্কট মরিসন আজ ভারত – অস্ট্রেলিয়া দ্বিতীয় ভার্চুয়াল শীর্ষ সম্মেলনে অংশগ্রহণ করেছেন। সম্মেলনে তাঁরা উভয় দেশের মধ্যে বহুস্তরীয় সম্পর্কের পর্যালোচনা করেছেন এবং আঞ্চলিক ও আন্তর্জাতিক বিভিন্ন বিষয় নিয়ে মতবিনিময় করেছেন। সম্মেলনে নিউ সাউথ ওয়েলথ ও কুইন্সল্যান্ডে প্রবল বন্যায় বিপুল ক্ষয়ক্ষতি ও প্রাণহানির ঘটনায় প্রধানমন্ত্রী তাঁর সমবেদনা জানিয়েছেন।
২০২০র জুন মাসে প্রথম ভার্চুয়াল শীর্ষ সম্মেলনে উভয় দেশের মধ্যে সর্বাঙ্গীন কৌশলগত অংশীদারিত্ব গড়ে তোলা হয়। সংশ্লিষ্ট ক্ষেত্রে অগ্রগতির বিষয়ে উভয় নেতা সন্তোষ প্রকাশ করেছেন। ব্যবসা - বাণিজ্য ও বিনিয়োগ, প্রতিরক্ষা ও নিরাপত্তা, শিক্ষা ও উদ্ভাবন, বিজ্ঞান ও প্রযুক্তি, গুরুত্বপূর্ণ খনিজ পদার্থ, জল ব্যবস্থাপনা, নতুন ও পুনর্নবিকরণযোগ্য জ্বালানী সংক্রান্ত প্রযুক্তি, কোভিড – ১৯ সংক্রান্ত গবেষণা ইত্যাদি বিভিন্ন বিষয়ে দুই দেশের মধ্যে সম্পর্কের প্রসার ঘটায় প্রধানমন্ত্রী সন্তোষ প্রকাশ করেছেন।
২৯টি প্রাচীন শিল্প নিদর্শন ভারতকে ফেরৎ দেওয়ায় প্রধানমন্ত্রী, অস্ট্রেলিয়ার প্রধানমন্ত্রীকে ধন্যবাদ জানিয়েছেন। এই শিল্পকলাগুলির মধ্যে রয়েছে, ভাস্কর্য্য, হাতে আঁকা ছবি, ফটোগ্র্যাফ। এগুলির মধ্যে কয়েকটি নবম ও দশম শতাব্দীর শিল্পকীর্তি। এর মধ্যে উল্লেখযোগ্য দ্বাদশ শতাব্দীতে চোল যুগের ব্রোঞ্জের পুরাকীর্তি, একাদশ ও দ্বাদশ শতাব্দীর রাজস্থানের জৈন ভাস্কর্য্য, গুজরাটের দ্বাদশ – ত্রয়োদশ শতাব্দীর বেলেপাথরে তৈরি দেবী মহিষাসুরমর্দিনী, অষ্টাদশ – উনবিংশতি শতাব্দীর হাতে আঁকা ছবি এবং জিলেটিন সিলভার ফটোগ্র্যাফ।
কোভিড – ১৯ মহামারীর সময় অস্ট্রেলিয়ায় বসবাসরত ভারতীয় সম্প্রদায়౼ বিশেষত ভারতীয় ছাত্রছাত্রীদের প্রতি যত্ন নেওয়ায় প্রধানমন্ত্রী অস্ট্রেলিয়ার প্রধানমন্ত্রীকে ধন্যবাদ জানিয়েছেন। দুটি গণতান্ত্রিক দেশের মধ্যে কৌশলগত অংশীদারিত্ব বৃদ্ধি পাওয়ায় উভয় নেতা সন্তোষ প্রকাশ করেছেন। মুক্ত, সমন্বিত ও সমৃদ্ধ ভারত – প্রশান্ত মহাসাগরীয় অঞ্চলে দুই দেশের অভিন্ন স্বার্থ ও মূল্যবোধের জন্য এই সম্পর্ক আরো দৃঢ় হয়েছে।
সর্বাঙ্গীন কৌশলগত অংশীদারিত্ব আরো শক্তিশালী হওয়ার ফলে এর প্রভাবের বিষয়ের উপর একটি যৌথ বিবৃতি প্রকাশ করা হয়। দ্বিপাক্ষিক সম্পর্ককে বিশেষ মাত্রা দিতে সর্বাঙ্গীন কৌশলগত অংশীদারিত্বের আওতায় দুই প্রধানমন্ত্রী প্রতি বছর শীর্ষ সম্মেলন করার সিদ্ধান্ত নিয়েছেন।
CG/CB/SFS
(
তথ্যওসম্প্রচারমন্ত্রক
আকাশবাণী সংগীত সম্মেলনকে এরপর থেকে ভারতরত্ন পণ্ডিত ভীমসেন জোশী আকাশবাণী সংগীত সম্মেলন বলা হবে
নতুন দিল্লি, ৬ ফেব্রুয়ারি, ২০২১
ঐতিহ্যবাহী আকাশবাণী সংগীত সম্মেলনকে এরপর থেকে ভারতরত্ন পণ্ডিত ভীমসেন জোশী আকাশবাণী সংগীত সম্মেলন বলা হবে।
কেন্দ্রীয় তথ্য ও সম্প্রচার মন্ত্রী শ্রী প্রকাশ জাওড়েকর আজ পুনেতে আয়োজিত পণ্ডিত ভীমসেন জোশী শতবর্ষ স্মরণ অনুষ্ঠানে এ কথা ঘোষণা করেছেন।
আকাশবাণী নিয়মিত সংগীত সম্প্রচার ছাড়াও ধ্রুপদী সংগীত শ্রোতাদের জন্য আকাশবাণী সংগীত সম্মেলনের আয়োজন করে থাকে। এখানে সারাদেশের বিশিষ্ট শিল্পীরা সংগীত পরিবেশন করে থাকেন।
অনুষ্ঠানে শ্রী জাওড়েকর জানান, দূরদর্শন এবং আকাশবাণী পণ্ডিত ভীমসেন জোশীর বিশাল সংগীতের ভাণ্ডারের দরজা সাধারণের জন্য উন্মুক্ত করে দিয়েছে । এই রেকর্ডিংগুলি এখন ইউটিউবে পাওয়া যায় এবং তথ্য ও সম্প্রচার মন্ত্রক শ্রোতাদের কাছে এই সংগীত পৌঁছে দিতে সর্বত প্রয়াস চালিয়ে যাচ্ছে ।
তিনি বলেন সংগীতের বিভিন্ন রূপ রয়েছে এবং তা প্রেরণার শক্তি যোগায় । পণ্ডিত ভীমসেন জোশীর আশীর্বাদ ধন্য আর্য সংগীত প্রসারক মণ্ডল ৬৭ বছর ধরে কোন অন্তরায় ছাড়াই অনুষ্ঠান করে গেছেন। পণ্ডিতজী সকলের কাছে প্রিয় ছিলেন।শ্রী জাওড়েকর জানান বিদেশেও তিনি যে ভাবে অনুষ্ঠান করেছেন, তেমনি সর্বস্তরের মানুষের জন্যও সংগীত অনুষ্ঠান উপস্থাপন করেছেন।
২০০৯ সালে পণ্ডিত ভীমসেন জোশীকে ভারত রত্ন সম্মানে ভূষিত করা হয়।
পণ্ডিত ভীমসেন জোশীর জন্ম ১৯২২ সালের ৪ ফেব্রুয়ারি কর্ণাটকের ধরওয়াদ জেলার গাদাগে। পুনে তাঁর কর্মভূমি, যেখানে তিনি খায়াল রচনার খ্যাতির পাশাপাশি ভজন ও অভঙ্গ সংগীতে খ্যাতি অর্জন করেন।
এ দিন অনুষ্ঠানে বরিষ্ঠ নেতা শরদ পাওয়ার এবং শ্রী বিনয় সহস্রবুদ্ধেও উপস্থিত ছিলেন।
পণ্ডিত জোশীর শিষ্য উপেন্দ্র ভাট এবং আনন্দ ভাটে এই অনুষ্ঠানে সংগীত পরিবেশন করেন।
প্ৰধানমন্ত্ৰীৰ কাৰ্যালয়
পেলেষ্টাইন, ইউনাইটেড আৰৱ এমিৰেটছ আৰু ওমানলৈ ৰাওনা হোৱাৰ পূৰ্বে প্ৰধানমন্ত্ৰীৰ বিবৃতি
পেলেষ্টাইন, ইউনাইটেড আৰৱ এমিৰেটছ আৰু ওমানলৈ ৰাওনা হোৱাৰ পূৰ্বে প্ৰধানমন্ত্ৰীয়ে আগবঢ়োৱা বিবৃতিৰ লিখিত ৰূপ—
“৯ৰ পৰা ১২ ফেব্ৰুৱাৰীৰ ভিতৰত মই পেলেষ্টাইন, ইউনাইটেড আৰৱ এমিৰেটছ আৰু ওমান ভ্ৰমণৰ সুযোগ লাভ কৰিছো।
২০১৫ বৰ্ষৰ পিছত প্ৰথমবাৰলৈ উপ-সাগৰীয় আৰু পশ্চিম এছিয়াৰ দেশ ভ্ৰমণ কৰিবলৈ পাই মই অতিশয় আনন্দ অনুভৱ কৰিছো৷ এই অঞ্চলসমূহ আমাৰ বৈদেশিক সম্পৰ্কৰ ক্ষেত্ৰত মুখ্য অগ্ৰাধিকাৰৰ বিষয়। এই দেশসমূহৰ সৈতে আমি এক গতিশীল বহুমুখী সম্পৰ্ক স্থাপন কৰিবলৈ সক্ষম হৈছো।
জৰ্দানত বিশ্ৰাম লোৱাৰ পাছত ১০ ফেব্ৰুৱাৰীত পেলেষ্টাইনৰপৰা মোৰ ভ্ৰমণসূচী আৰম্ভ হ’ব৷ জৰ্দানৰ সন্মানীয় ৰজা দ্বিতীয় আব্দুলাদেৱে বিশ্ৰামৰ সুবিধাখিনি আগবঢ়োৱা বাবে মই তেখেতৰ ওচৰত কৃতজ্ঞতা জ্ঞাপন কৰিছো। ৯ ফেব্ৰুৱাৰীত এম্মানত তেওঁক মই সাক্ষাৎ কৰিম৷
পেলেষ্টাইনলৈ ভাৰতৰ প্ৰধানমন্ত্ৰীৰ এয়া প্ৰথমটো ভ্ৰমণ হ’ব৷ ৰাষ্ট্ৰপতি মাহমুদ আব্বাছৰ সৈতে আলোচনাৰ বাবে মই অত্যন্ত আগ্ৰহী আৰু পেলেষ্টাইনৰ জনসাধাৰণ আৰু দেশখনৰ উন্নয়নৰ প্ৰতি আমাৰ সমৰ্থনক পুনৰ এবাৰ দোহাৰিব বিচাৰো৷
বিগত ২০১৫ বৰ্ষৰ আগষ্ট মাহৰ পিছত এইবছৰৰ ১০ আৰু ১১ ফেব্ৰুৱাৰীত মই পুনৰ ইউ.এ.ই ভ্ৰমণৰ সুযোগ পাইছো৷ ইউ.এ.ই হৈছে আমাৰ দেশৰ এক গুৰুত্বপূৰ্ণ কৌশলগত অংশীদাৰ যিয়ে আমাৰ দেশখনৰ অৰ্থনীতি, শক্তি, উন্নত প্ৰযুক্তিবিদ্যা, সুৰক্ষা আদিৰ দৰে মূখ্য বিষয়সমূহৰ উন্নয়নৰ ক্ষেত্ৰত সহযোগিতা আগবঢ়াইছে। উক্ত দিশসমূহত আমাৰ অগ্ৰগতি সন্দৰ্ভত মই ইউএইৰ সন্মানীয় উপ-ৰাষ্ট্ৰপতি আৰু প্ৰধানমন্ত্ৰী তথা ডুবাইৰ শাসক শ্বেইখ মহম্মদ-বিন-ৰাছিদ-অল-মাকটম আৰু আবু-ধাবিৰ সন্মানীয় ৰাজকুমাৰ শ্বেইখ মহম্মদ-বিন-জায়েদ-এল-নাহয়ানৰ সৈতে আলোচনাত মিলিত হ’ম৷
ইউএইৰ আমন্ত্ৰণক্ৰমে মই ডুবাইত আয়োজিত ষষ্ঠ সংস্কৰণৰ ‘বিশ্ব চৰকাৰী সন্মিলন’ সম্বোধন কৰিম, য’ত ভাৰতে সন্মানীয় অতিথি দেশ হিচাপে অংশ ল’ব৷
উক্ত দিনাই ডুবাইত ইউএই আৰু আৰৱৰ বিভিন্ন কোম্পানী আৰু প্ৰতিষ্ঠানৰ মূৰব্বীসকলৰ সৈতে ভাৰতবৰ্ষৰ অৰ্থনৈতিক উন্নয়নৰ বাবে সহযোগিতাৰে কাম কৰাৰ বিষয়ক লৈ আলোচনা কৰিম।
ওমান হৈছে আমাৰ অতি গুৰুত্বপূৰ্ণ সাগৰীয় প্ৰতিবেশী দেশ, যাৰ সৈতে আমি সুন্দৰ সম্পৰ্ক বজাই ৰাখিবলৈ সক্ষম হৈছো। মই ওমানৰ সন্মানীয় ৰজা চুলতান আৰু আন শীৰ্ষ নেতাসকলৰ সৈতে আলোচনাত মিলিত হ’ম। ভাৰতৰ সৈতে শক্তিশালী অৰ্থনৈতিক আৰু ব্যৱসায়িক সম্পৰ্ক স্থাপন কৰিবলৈ ওমানৰ আগশাৰীৰ ব্যৱসায়ীলোকসকলক মই আহ্বান জনাম৷
১১ ফেব্ৰুৱাৰীত সন্ধিয়া মই ওমানৰ মহামান্য চুলতানক সাক্ষাৎ কৰিম৷ মই মন্ত্ৰী-পৰিষদৰ উপ-প্ৰধানমন্ত্ৰী এইছএইছ ছায়িদ ফাহদ বিন মহমুদ অল চেইদ আৰু বৈদেশিক পৰিক্ৰমা মন্ত্ৰণালয়ৰ উপ-প্ৰধানমন্ত্ৰী এইছএইছ ছায়িদ আছাদ বিন তাৰিক অল চেইদ সাক্ষাৎ কৰিবলৈ গৈ আছো৷ দুয়োখন দেশৰ মাজত থকা দ্বিপাক্ষিক সহযোগিতা আৰু পৰম্পৰাগত সু-সম্পৰ্ক অধিক সৱল কৰাৰ দিশসমূহ আমি পৰ্যালোচনা কৰিম।
ওমান আৰু ইউএই উভয়তেই মই বৃহৎ সংখ্যক প্ৰৱাসী ভাৰতীয়ক লগ পোৱাৰ সুযোগ লাভ কৰিছো। ৯ মিলিয়নতকৈও অধিক ভাৰতীয় উপ-সাগৰীয় দেশসমূহত কাম কৰাৰ লগতে জীৱিকা নিৰ্বাহ কৰি আছে৷ ইয়াৰে এক তৃতীয়াংশ অকল ওমানতে থাকে৷ ইয়াত তেওঁলোকে এক বৃহৎ প্ৰৱাসী সমুদায় গঠন কৰি আছে।
প্ৰৱাসী ভাৰতীয়সকলে ভাৰত আৰু উপ-সাগৰীয় দেশসমূহৰ সৈতে বন্ধুত্বৰ এনাজৰী বৰ্তাই ৰাখিবলৈ সক্ষম হৈছে। লগতে তেওঁলোকে এই দেশৰ প্ৰগতি আৰু সমৃদ্ধি বজাই ৰখাৰ ক্ষেত্ৰত সক্ৰিয় ভূমিকা পালন কৰাও পৰিলক্ষিত হৈছে।
ভাৰতবৰ্ষৰ উন্নতি আৰু বিকাশত যাতে পশ্চিম এছিয়া আৰু উপ-সাগৰীয় এলেকাসমূহে গুৰুত্বপূৰ্ণ ভূমিকা পালন কৰে আৰু এই দেশসমূহৰ লগত যাতে ভাৰতবৰ্ষৰ সম্পৰ্ক সু-দৃঢ় হয় তাৰেই প্ৰত্যাশা ৰাখিছো।
তথ্যওসম্প্রচারমন্ত্রক
১১৮টি নতুন কমিউনিটি রেডিও স্টেশন চালু করা হবে
নয়াদিল্লি, ১৩ সেপ্টেম্বর, ২০১৯
কেন্দ্রীয় তথ্য ও সম্প্রচার মন্ত্রী শ্রী প্রকাশ জাভড়েকর জানিয়েছেন দেশে ১১৮টি নতুন কমিউনিটি রেডিও স্টেশন চালু করার প্রক্রিয়া শুরু হয়েছে।
এ ধরণের রেডিও স্টেশন চালু করতে আগ্রহী সকলকে প্রয়োজনীয় অনুমোদন দেওয়া হয়েছে। কমিউনিটি রেডিও স্টেশনগুলি ১৬টি চরম বাম উগ্রপন্হা অধ্যুষিত জেলায়, ছয়টি অত্যাধিক বাম উগ্রপন্হা অধ্যুষিত জেলায়, ২৫টি উপকূলবর্তী জেলায়, ১৭টি উন্নয়নে আগ্রহী জেলায়, তিনটি উত্তরপূর্বাঞ্চলে এবং দুটি জম্ম-কাশ্মীরে আগামী ছয় মাসের মধ্যেই চালু হবে বলে আশা করা হচ্ছে। এ ধরণের রেডিও স্টেশন চালু করার জন্য স্বেচ্ছাসেবী সংগঠন, সরকারি ও বেসরকারি শিক্ষা প্রতিষ্ঠান এবং কৃষি বিজ্ঞান কেন্দ্রগুলির পক্ষ থেকে মন্ত্রকের কাছে আবেদন জানানো হয়।
সরকারের বিভিন্ন উন্নয়নমূলক কর্মসূচি তথা একাধিক সুযোগ-সুবিধার তথ্য দেশের যেকোন প্রান্তে থাকা শেষতম মানুষটির কাছে পৌঁছে দেওয়ার ক্ষেত্রে কমিউনিটি রেডিও স্টেশন গুরুত্বপূর্ণ ভূমিকা নিয়ে থাকে। দেশের প্রতিটি জেলায় এ ধরণের রেডিও স্টেশন চালু করার পরিকল্পনা নেওয়া হচ্ছে।
উল্লেখ করা যেতে পারে, কমিউনিটি রেডিও কম ফ্রিকোয়েন্সি সম্পন্ন এফএম রেডিও স্টেশন মতোই, যার অনুষ্ঠানের পরিধি ১০-১৫ কিলোমিটার ব্যাসার্ধের মধ্যে থাকে। এ ধরণের রেডিও স্টেশনগুলি কৃষি, মানুষের কল্যাণে সরকারি কর্মসূচি, স্হানীয় আবহাওয়া সংক্রান্ত, বিভন্ন তথ্য জনসমক্ষ্যে পৌঁছে দিতে গুরুত্বপূর্ণ ভূমিকা পালন করে।
CG/BD/NS
(Visitor Counter : 45
কেন্দ্রীয়মন্ত্রিসভা
‘প্রধানমন্ত্রী উজ্জ্বলা যোজনা’ কর্মসূচির রূপায়ণ সম্প্রসারিত হল ২০২৫-২৬ অর্থ বছর পর্যন্ত
এর ফলে এই কর্মসূচির আওতায় সুফলভোগীর মোট সংখ্যা বৃদ্ধি পেয়ে দাঁড়াবে ১০ কোটি ৩৫ লক্ষে
নয়াদিল্লি, ১৩ সেপ্টেম্বর, ২০২৩
‘প্রধানমন্ত্রী উজ্জ্বলা যোজনা’ সম্প্রসারিত হল আরও তিন বছরের জন্য। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই কর্মসূচিটিকে ২০২৩-২৪ থেকে ২০২৫-২৬ আর্থিক বছর পর্যন্ত সম্প্রসারণের সিদ্ধান্ত গৃহীত হয়। এই সময়কালে ‘প্রধানমন্ত্রী উজ্জ্বলা যোজনা’ কর্মসূচির আওতায় আরও ৭৫ লক্ষ রান্নার গ্যাস সংযোগের লক্ষ্যমাত্রা ধার্য করা হয়েছে। ফলে, এই কর্মসূচির আওতায় মোট সুফলভোগীর সংখ্যা গিয়ে দাঁড়াবে ১০ কোটি ৩৫ লক্ষে।
এই কর্মসূচির শর্ত অনুযায়ী, গ্যাস সিলিন্ডারের রিফিল এবং স্টোভ বিনা ব্যয়ে পৌঁছে দেওয়া হবে সংশ্লিষ্ট সুফলভোগীদের কাছে।
বছরে ১২টি পর্যন্ত গ্যাস সিলিন্ডার দেওয়ার জন্য ১৪.২ কেজি ওজনের এলপিজি সিলিন্ডারপ্রতি ভর্তুকির মাত্রা ২০০ টাকা করে স্থির হয়েছে। যদি ‘প্রধানমন্ত্রী উজ্জ্বলা যোজনা’ সম্প্রসারণ না করা হত, তাহলে অনেক দরিদ্র পরিবারই এর সুফল থেকে বঞ্চিত থেকে যেতেন। এই বিষয়টি বিশেষভাবে বিবেচনা করেই কর্মসূচিটিকে আরও তিন বছরের জন্য বহাল রাখার সিদ্ধান্ত নেওয়া হল।
বলা বাহুল্য, ‘প্রধানমন্ত্রী উজ্জ্বলা যোজনা’ কর্মসূচিটির রূপায়ণ দেশের সামাজিক তথা আর্থ-সামাজিক দিক থেকে অনগ্রসর মহিলাদের বিশেষ ক্ষমতায়ন ঘটিয়েছে। জ্বালানি কাঠ সহ অন্যান্য জ্বালানির সরঞ্জাম সংগ্রহের পরিবর্তে তাঁরা এখন খুব সহজেই এলপিজি ব্যবহারের সুযোগ লাভ করেছেন। এর ফলে, ধোঁয়ামুক্ত পরিবেশে পরিবারের রান্নার কাজ সামলে ওঠার ফলে তাঁদের শরীর ও স্বাস্থ্যও এখন আগের থেকে অনেক উন্নত হয়ে উঠেছে। শুধু তাই নয়, এলপিজি-র সাহায্যে রান্নার সুযোগ পাওয়ার ফলে তাঁদের সময়ের যে সাশ্রয় ঘটেছে, তা তাঁরা অন্যান্য রুজি-রোজগারের জন্য ব্যয় করতে পারছেন। ফলে, তাঁদের আয় ও উপার্জনও তুলনামূলকভাবে অনেকটাই বৃদ্ধি পেয়েছে। মহিলাদের সুরক্ষা ও নিরাপত্তার দিক থেকেও ‘উজ্জ্বলা যোজনা’ কর্মসূচিটি যথেষ্ট কার্যকর।
AC/SKD/DM
(
কেন্দ্রীয়মন্ত্রিসভা
ভারত ও সৌদি আরবের মধ্যে আবাসন ক্ষেত্রে সহযোগিতার লক্ষ্যে স্বাক্ষরিত সমঝোতাপত্র সম্পর্কে মন্ত্রিসভাকে অবহিত করা হয়েছে
নয়াদিল্লি, ২৭ মার্চ, ২০১৯
ভারত ও সৌদি আরবের মধ্যে আবাসন ক্ষেত্রে সহযোগিতার লক্ষ্যে গত ফেব্রুয়ারি মাসে স্বাক্ষরিত সমঝোতাপত্র সম্পর্কে মন্ত্রিসভাকে অবহিত করা হয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এ বিষয়ে জানানো হয়।
এই সমঝোতা স্বাক্ষরের ফলে সুলভ এবং স্বল্প আয়ের মানুষের জন্য আবাসনের সংস্থান সহ সংশ্লিষ্ট ক্ষেত্রের সঙ্গে যুক্ত কারিগরি সহায়তা আরও বৃদ্ধি পাবে। সেই সঙ্গে, উভয় দেশের আবাসন ও পরিকাঠামো প্রকল্পগুলিতে বিভিন্ন কর্তৃপক্ষ ও সংস্থার অংশগ্রহণ আরও বাড়বে। আবাসন নির্মাণের সঙ্গে যুক্ত আধুনিক নির্মাণ প্রযুক্তি উদ্ভাবন তথা হস্তান্তর সহ জ্ঞান ও অভিজ্ঞতা বিনিময়ের পাশাপাশি, সংশ্লিষ্ট ক্ষেত্রে গবেষণা ও উন্নয়নমূলক কাজকর্ম আরও বৃদ্ধি পাবে।
CG/BD/SB
(Visitor Counter : 87
প্রধানমন্ত্রীরদপ্তর
২০১৮’র কমনওয়েলথ গেমসের টেবিল টেনিসে পদক জয়ীদের সঙ্গে প্রধানমন্ত্রীর কথোপকথন
নয়াদিল্লি, ৩০ জুলাই, ২০১৮
প্রধানমন্ত্রী শ্রী নরেন্দ্র মোদী আজ ২০১৮’র কমনওয়েলথ গেমসের টেবিল টেনিসে পদক জয়ীদের সঙ্গে কথা বলেন। বিজয়ী খেলোয়াড়রা আজ নতুন দিল্লীর সংসদ ভবনে প্রধানমন্ত্রীর সঙ্গে দেখা করেন।
আন্তর্জাতিক ক্ষেত্রে অসাধারণ দক্ষতা দেখানোর জন্য পদক জয়ীদের অভিনন্দন জানান প্রধানমন্ত্রী।
দেশের বিভিন্ন ছোট শহর থেকে ক্রীড়া নৈপুণ্যের বিকাশ ঘটার বিষয়টির উল্লেখ করে এই প্রক্রিয়া অব্যাহত রাখার কথা বলেন প্রধানমন্ত্রী।
অনুষ্ঠানে পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান, তথ্যসম্প্রচার এবং ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী কর্ণেল রাজ্যবর্ধন সিং রাঠোর উপস্থিত ছিলেন।
CG/DM/….
(Visitor Counter : 61
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ২০২১-২২ অর্থবর্ষে  ফসফেটিক ও পটাসিক  সারের ক্ষেত্রে পৌষ্টিক উপাদান-ভিত্তিক ভর্তুকি হারে অনুমোদন
২০২১-২২ রবি মরশুমে মোট ভর্তুকির পরিমাণ ২৮ হাজার ৬৫৫ কোটি টাকা
নয়াদিল্লি, ১২ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি ২০২১-২২ অর্থবর্ষে  ফসফেটিক ও পটাসিক  সারের ক্ষেত্রে পৌষ্টিক উপাদান-ভিত্তিক ভর্তুকি হার স্থির করতে সার দপ্তরের প্রস্তাব অনুমোদন করেছে।
রোলওভার খাতে মোট অর্থের পরিমাণ দাঁড়াবে ২৮ হাজার ৬০২ কোটি টাকা। সম্ভাব্য অতিরিক্ত ৫ হাজার ৭১৬ কোটি টাকা খরচে ডিএপি সারের ক্ষেত্রে অতিরিক্ত ভর্তুকি দিতে বিশেষ এককালীন প্যাকেজ। সর্বাধিক ব্যবহৃত এনপিকে সারের তিন ধরনের উপাদানের ক্ষেত্রে অতিরিক্ত ভর্তুকি এবং অন্য ধরনের এনপিকে সারের ক্ষেত্রে সম্ভাব্য ৮৩৭ কোটি টাকা খরচ সহ বিশেষ এককালীন প্যাকেজ। এই খাতে ভর্তুকির পরিমাণ দাঁড়াবে ৩৫ হাজার ১১৫ কোটি টাকা।
মন্ত্রিসভার অর্থনৈতিক বিষয় সংক্রান্ত কমিটি পৌষ্টিক উপাদান-ভিত্তিক ভর্তুকি কর্মসূচির আওতায় গুড় থেকে নির্গত পটাশ সারকে অন্তর্ভুক্ত করার অনুমতি দিয়েছে। ২০২১-২২ রবি মরশুমে খরচ বাঁচিয়ে মোট ভর্তুকির প্রয়োজন দাঁড়াবে ২৮ হাজার ৬৫৫ কোটি টাকা।
মন্ত্রিসভার এই সিদ্ধান্তের ফলে ২০২১-২২ রবি মরশুমে ভর্তুকি যুক্ত/সুলভ মূল্যে কৃষি কাজে ব্যবহৃত যাবতীয় পটাশ ও ফসফেটিক সারের যোগান কৃষকদের কাছে বাড়বে। পক্ষান্তরে, বর্তমান ভর্তুকি হার বজায় রেখে কৃষি ক্ষেত্র উপকৃত হবে। অন্যদিকে, ডিএপি সহ সর্বাধিক ব্যবহৃত তিনটি এনপিকে সারের ক্ষেত্রে অতিরিক্ত ভর্তুকি মেটাতে বিশেষ প্যাকেজ দেওয়া হচ্ছে। মন্ত্রিসভার এই সিদ্ধান্ত অনুযায়ী, ডি-অ্যামোনিয়াম ফসফেট  সারের প্রতিটি ব্যগের ক্ষেত্রে ৪৩৮ টাকা এবং সর্বাধিক ব্যবহৃত তিনটি এমপিকে সারের প্রতি ব্যাগে ১০০ টাকা করে লাভ হবে। এর ফলে, কৃষকরা সুলভ মূল্যে সার সংগ্রহ করতে পারবেন।
সুলভ মূল্যে চাষীদের কাছে সারের সহজলভ্যতা সুনিশ্চিত করতে মন্ত্রিসভার অনুমোদিত পৌষ্টিক উপাদান-ভিত্তিক ভর্তুকি হারের ওপর ভিত্তি করে ফসফেটিক ও পটাসিক সারের ওপর ভর্তুকি দেওয়া হবে।
সার উৎপাদক/আমদানিকারকদের মাধ্যমে ভর্তুকি যুক্ত মূল্যে কৃষকদের কাছে ইউরিয়া সহ ২৪ গ্রেডের ফসফেটিক ও পটাসিক সারের যোগান বাড়াতে সরকার সবরকম প্রয়াস নিচ্ছে। ফসফেটিক ও পটাশ সারের ক্ষেত্রে ভর্তুকি বহন করবে সরকার। কৃষক-বান্ধব – কেন্দ্রিক প্রয়াসের অঙ্গ হিসাবে সরকার কৃষকদের কাছে সুলভ মূল্যে ফসফেটিক ও পটাসিক সারের যোগান সুনিশ্চিত করতে অঙ্গীকারবদ্ধ। সার কোম্পানিগুলিকে ঐ ভর্তুকি দেওয়া হবে, যাতে তারা সুলভ মূল্যে কৃষকদের পর্যাপ্ত পরিমাণে সারের যোগান দিতে পারে।
CG/BD/SB
(
বিদ্যুৎমন্ত্রক
৮৫০ মেগাওয়াট ক্ষমতাসম্পন্ন রাতলে জলবিদ্যুৎ প্রকল্পের জন্য ৫২৮১ কোটি ৯৪ লক্ষ টাকা বিনিয়োগের প্রস্তাবে মন্ত্রিসভার সায়
নয়াদিল্লি, ২০ জানুয়ারি, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রশাসিত জম্মু ও কাশ্মীরের কিস্তোয়ার জেলায় চিনাব নদীতে ৮৫০ মেগাওয়াট ক্ষমতাসম্পন্ন রাতলে জলবিদ্যুৎ প্রকল্প খাতে ৫২৮১ কোটি ৯৪ লক্ষ টাকা বিনিয়োগের প্রস্তাব অনুমোদিত হয়েছে। ন্যাশনাল হাইড্রো ইলেক্ট্রিক পাওয়ার কর্পোরেশন  এবং জম্মু ও কাশ্মীর রাজ্য বিদ্যুৎ উন্নয়ন নিগম  – এর মধ্যে একটি নতুন যৌথ সংস্থা গড়ে তোলা হবে। এই সংস্থাটি রাতলে জলবিদ্যুৎ প্রকল্পের কাজকর্ম রূপায়ণ করবে। নবগঠিত এই সংস্থায় এনএইচপিসি-র অংশীদারিত্ব ৫১ শতাংশ এবং জেকেএসপিডিসি-র অংশীদারিত্ব ৪৯ শতাংশ।
উল্লেখযোগ্য বৈশিষ্ট্য
রাতলে জলবিদ্যুৎ প্রকল্প  গড়ে তোলার জন্য যে নতুন যৌথ সংস্থাটি গড়ে তোলা হচ্ছে, তার জন্য কেন্দ্রীয় সরকার জেকেএসপিডিসি সংস্থাকে ৭৭৬ কোটি ৪৪ লক্ষ টাকা অনুদান সহায়তা দেবে। এই জলবিদ্যুৎ প্রকল্প নির্মাণে এনএইচপিসি তার অভ্যন্তরীণ সম্পদ কাজে লাগিয়ে ইক্যুইটি শেয়ার অনুযায়ী ৮০৮ কোটি ১৪ লক্ষ টাকা বিনিয়োগ করবে। এই জলবিদ্যুৎ প্রকল্পটি ৬০ মাসের মধ্যে চালু হবে বলে মনে করা হচ্ছে। প্রকল্পটি থেকে বিদ্যুৎ উৎপাদন শুরু হলে গ্রিডে বকেয়া বিদ্যুৎ সরবরাহ করতে পারবে এবং বিদ্যুৎ সরবরাহ ব্যবস্থায় উন্নতি ঘটবে।
রূপায়ণ কৌশল
এই জলবিদ্যুৎ প্রকল্পটিকে আর্থিক দিক থেকে লাভজনক করে তুলতে এবং প্রতিযোগিতায় টিকিয়ে রাখতে কেন্দ্রশাসিত জম্মু ও কাশ্মীর সরকার বিদ্যুৎ উৎপাদন প্রক্রিয়া শুরু হওয়ার পর ১০ বছর জল ব্যবহারের ক্ষেত্রে প্রযোজ্য শুল্ক ছাড় দেবে। এছাড়াও, জিএসটি-তে রাজ্যের প্রদেয় অংশ পরিশোধ করা হবে। এমনকি, কেন্দ্রশাসিত জম্মু ও কাশ্মীরকে কোনও শুল্ক ছাড়াই বিদ্যুৎ সরবরাহ করা হবে। প্রকল্পের সূচনার প্রথম বছরে মোট উৎপাদিত বিদ্যুতের ১ শতাংশ শুল্ক ছাড়াই দেওয়া হবে। সেই সঙ্গে, ১২তম বছরে শুল্ক ছাড়াই বিদ্যুৎ সরবরাহের পরিমাণ বেড়ে হবে ১২ শতাংশ।
উদ্দেশ্য
এই প্রকল্প গড়ে তোলার কাজে প্রত্যক্ষ ও পরোক্ষভাবে প্রায় ৪ হাজার মানুষের কর্মসংস্থান হবে। সেই সঙ্গে, কেন্দ্রশাসিত জম্মু ও কাশ্মীরের আর্থ-সামাজিক উন্নয়ন ত্বরান্বিত হবে। কেবল তাই নয়, কেন্দ্রশাসিত জম্মু ও কাশ্মীর বিনামূল্যে ৫ হাজার ২৮৯ কোটি টাকার বিদ্যুৎ পাবে। এছাড়াও, ৪০ বছর মেয়াদী রাতলে জলবিদ্যুৎ প্রকল্পে চিনাব নদীর ব্যবহার-বাবদ শুল্ক হিসাবে আরও ৯ হাজার ৫৮১ কোটি টাকার সংস্থান হবে জম্মু ও কাশ্মীরে।
প্রধানমন্ত্রীরদপ্তর
২৭শে ফেব্রুয়ারি মন কি বাত অনুষ্ঠানে নিজের মতামত জানানোর জন্য নাগরিকদের উদ্দেশে প্রধানমন্ত্রীর আহ্বান
নতুনদিল্লি, ১৩ই ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী ২৭শে ফেব্রুয়ারি মন কি বাত অনুষ্ঠানে নিজেদের মতামত জানানোর জন্য নাগরিকদের উদ্দেশে আহ্বান জানিয়েছেন।
“আগামী ২৭ তারিখ এমাসের মন কি বাত সম্প্রচারিত হবে। প্রতিবারের মত এবারও আমি এই অনুষ্ঠানের জন্য আপনাদের মতামতের জন্য অধীর আগ্রহে অপেক্ষা করছি। আপনারা মাইগভে বা নমো অ্যাপে মতামত লিখে পাঠান অথবা 1800-11-7800 ডায়াল করে আপনার বার্তা রেকর্ড করুন।”
CG/CB/
(